এবার আসি আমার প্রসঙ্গে , কি করে ইনেদ কে পেলাম আমি ? তুই তো জানিস নাইয়া যদি বাসায় না থাকে তাহলে প্রতিদিন দেড় ঘণ্টা জার্নি করে বাড়ি ফেরার কোন মানে হয় না। গতবছর এই সামারে আমি ছিলাম ৭৪ বছর বয়সী মনিকা পারকিন্সনের বাসায় ব্রাম্পটনেই, কিন্তু হায় , মনিকা মারা গেলো গতবছরই অগাস্টের মাঝামাঝি । প্রিয় মনিকাও আমার কাছের মানুষ হয়েছিলো । বীথি,এইসব দেশে আমি যতবেশী বিদেশীদের দেখি তত অবাক হই, ভাবি, আহহ বাংলাদেশে এদেরকে টিভিতে দেখে মনে করতাম এরা বুঝি শুধুই ছোট ছোট কাপড় পড়ে যা ইচ্ছে তাই করে । কিন্তু বাস্তবতা যে কত বেশী অন্যরকম সেটাও জানার সুযোগ হোলো এক জীবনেই । মনিকা বা ইনেদ বা আমার অফিসের আরো সব বিদেশী কলিগরা তাদের ব্যাক্তিগত জীবনে, পরিবারের ব্যাপারে কত বেশী যে মনোযোগী সেটা খুব কাছে থেকে না দেখলে কোনদিন জানা যাবে না । ইনেদ কে বলেছিলাম, আমি সামারের দুইমাস সপ্তাহের কয়েক-টা মাত্র দিন কারো বাসায় থাকতে চাই, তেমন বেশী পে করতে পারবো না, খুব সামান্যই দেবো, কিন্ত আমি একটা প্লেস খুজছি । হাসিমুখে ইনেদ বলে ,আমার একটা বেসমেন্ট আছে, তুমি দেখতে পারো। আমি তো মহাখুশি,এপ্রিল নাগাদ আমি এসে ইনেদ এর বাসা দেখে গেলাম। কিন্তু বাধ সাধলো অন্য জায়গায় , ইনেদ বলে, না লুনা তুমি আমার গেস্ট, তুমি আমার রুমে থাকব, কিছুতেই নীচের ঘরে না। এই নিয়ে তুল –কালাম , কথা চালাচালি ফোনে, ৫১ বছর বয়স ইনেদের দেখলে মনে হবে ৩৫ বছর এর ইয়াং মেয়ে। এই কথোপকথনের ভিতর দিয়ে ইনেদ কে আমি আরো ভালো করে চিনে গেলাম । কিন্তু অন্য জায়গায় ও কিছু হিসেব আছে তাই না বিথী ? সবার উপরে একজন আছেন, যারও হিসেব আছে পাকাপাকি । জুন মাঝের মাঝামাঝি সময়ে আমি বুঝতে পারলাম, আমার গাড়িটা অন্তত দু-মাস চালানো বন্ধ রাখতে হবে। আর আমার অফিস থেকে যেহেতু ইনেদ এর বাসায় আসতে প্রায় ৫০ মিনিট লাগে, তাহলে নিজের বাসায় ফিরে যাওয়াই ভালো । একথা ইনেদ কে জানাবার জন্য ফোন করতেই ইনেদ বলে – না লুনা, তুমি আসো , আমি তোমাকে তোমার অফিসে নামানো / উঠানো করবো, তোমাকে বাস ধরতে হবে না। ভাবতে পারিস বীথি ? আমার চোখে পানি এসে গেলো ওর কথা শুনে । আমি এখন বসে আছি ওর বাসায়, আমাকে থাকতে দিয়েছে ওর বেডরুমে । কতখনি আন্তরিক ইনেদ হয়েছে এটা বলতে আরো কিছু সময় নেবো । সুদু ভাবছি – এই ভালোবাসার প্রপ্তিকে কোথায় রাখবো আমি ? আজকে আর না বীথী,লম্বা হয়ে গেলো চিঠি,এখান থেকেই আবার লেখা সুরু করবো তোকে,ক্যামন ? ল্যাপ-টপ নিয়ে এসছি, থাকবো বুধবার রাত অব্ধি, দেখি এর ভিতরেই আবার লিখবো তোকে । এখন উঠে যাই, ইনেদ আসার আগেই কিছু কাজ সারি—মনে রাখিস –আবার সুরু করবো এখান থেকেই--- আদর ।